Alexandre Pato

**Alexandre Rodrigues da Silva** (født 2. september 1989), bedre kjent som **Alexandre Pato**, er en brasiliansk fotballspiller som spiller for den amerikanske klubben Orlando City SC.

## Barndom
Pato begynte å spille futsal da han var tre år gammel. Hans evner ble fort kjent over hele den sør-brasilianske delstaten Paraná. Etter å ha blitt lovprist av sine trenere dro tenåringen til Porto Alegre for å prøvespille for laget Gremio. Men familien bestemte at Pato skulle signere for Internacional i stedet. I 2001 dro Pato til Internacional.

På grunn av et armbrudd han pådro seg, ble den da ti år gamle gutten röntgenfotografert, og det ble oppdaget at han hadde også hadde en svulst i armen. Legene konstaterte at svulsten måtte fjernes umiddelbart for å unngå risiko for kreft. Imidlertid hadde Alexandres familie ikke råd til operasjonen, men legen, Paulo Roberto Mussi, var en venn av familien, og foretok operasjonen gratis.

## Karriere
### Internacional
Alexandre Pato begynte sin karriere i Internacional fra Porto Alegre i Brasil. Der spilte han for både juinor- og seniorlaget. Han debuterte for førstelaget som 17-åring, mot Palmeiras 26. november 2006. Internacional vant kampen 4-1, Pato scoret ett og hadde 3 målgivende pasninger.

Pato scoret òg Internacionals første mål i semifinalen i verdensmesterskapet for klubblag, 13. desember 2006, mot den egyptiske storklubben Al-Ahly fra Kairo. Med det målet slo Pato Pelés rekord som den yngste målscoreren i et FIFA-mesterskap (17 år og 102 dager, mot Pelés 17 år og 239 dager i 1958, fotball-VM mot s). Internacional vant kampen 2-1, og fikk dermed en plass i finalen mot Barcelona. 
Internacional slo forøvrig Barcelona 1-0.

Etter lovende spill og 12 scoringer på 26 kamper. ble Pato linket til klubber som AC Milan, SL Benfica, Juventus, Inter, Chelsea og Real Madrid.

### AC Milan
2. august 2007 kunngjorde Milan at laget hadde signert Alexandre Pato fra Internacional for 22 millioner €. Men siden han var under 18 år da sommerens overgangsvindu stengte, kunne han ikke bli del av Milans spillerstall før vinduet åpnet igjen 3. januar 2008, siden italiensk lovgivning krever at spillere fra land som ikke er del av EU, må være over 18 år før de kan spille profesjonelt i Italia. Pato fylte 18 år 2. september 2007, og hadde etter det lov til å spille vennskapskamper for Milan.

Pato overtok Andrij Sjevtsjenkos gamle nummer, nummer 7. Dette la ikke akkurat en demper på forventningene.

Han debuterte i en vennskapskamp mot Dynamo Kyiv 7. september 2007. Der scoret han Milans første mål.

4. januar 2008 var Pato offisielt en del av Milans spillerstall.

Ni dager senere, 13. januar 2008, sto han oppført i startoppstillingen til Milan i kampen mot Napoli, sin første seriekamp, hvor han scoret 5-2 målet, som forøvrig ble sluttresultatet.

To uker senere (*én kamp etter napoli-kampen*), 27. januar 2008, scoret Pato begge målene i Milans 2-0 seier over Genoa.
I det viktige oppgjøret mot Fiorentina, 13. februar kom Pato inn som innbytter for Alberto Gilardino. 
Han ble matchvinner med sin 1-0 scoring, men måtte ut med en ankelskade som satte han ut av spill for tre uker.
Han var tilbake mot Arsenal, i Champions League, en kamp som endte 0-0.

I den 25. serierunden, mellom Milan og Catania, scoret Pato 1-0 målet, og dediserte det til den skadde Ronaldo.

Mot Empoli scoret Pato det første målet i Milans 3-1 seier.

Pato scoret målet i 0-1 seieren borte mot Torino i den 30. serierunden. Målet var hans 7. for sesongen.

Pato ble rammet av en mystisk lyskeskade, noe lignende han hadde opplevd mens han spilte for Internacional 3. april 2008.  Han var tilbake på banen den 20. april, i 5-1 seieren mot Reggina, der han kom inn som innbytter, scoret ett mål og la opp til ett annet.

I sin første sesong for AC Milan scoret Pato 9 mål på 18 kamper i Serie A.

### Corinthians
Den 3. januar 2013 skrev Pato under på en fireårskontrakt med Corinthians på en overgangssum verdt £12,18 millioner.

## Internasjonalt
Pato var en viktig del av Brasils U20-tropp som vant det søramerikanske ungdomsmesterskapet i fotball.
Det førte han til FIFAs U20 VM i Canada og en plass i Brasils landslagstropp til OL i Beijing i 2008.

Etter godt spill for Milan ble Pato tatt ut til s tropp mot , 6. februar 2008, i Dublin, av Dunga. Men siden han ble skadet mot Fiorentina, måtte han melde avbrudd. Pato ble tatt ut i troppen som møter  i en privatlandskamp på Emirates Stadium i London, 26. mars 2008.

Pato kom inn som innbytter etter 60 minutter. 12 minutter senere var han første landslagsmål et faktum.

Pato var med og tok bronsemedalje i Beijing, en turnering landslaget hadde satt seg mål i å vinne.

## Meritter
### Internacional
* **Campeonato Brasileiro Sub-20**: *2006*
* **VM for klubblag**: *2006*
* **Recopa Sudamericana**: *2007*

### Landslag
* **Det søramerikanske ungdomsmesterskapet**: *2007* 
* **[[Sommer-OL 2008]]**: *Bronse*

## Trivia
* *Pato* betyr and på Portugisisk.
* Alexandre tok navnet *Pato* etter hjembyen, Pato Branco.
* Pato feirer målene sine ved å forme et hjerte med hendene sine.
* Etter landslagsdebuten mot Sverige ble Pato hyllet som den nye Pelé og Zico av brasiliansk presse.
* Pato bruker fotballskoene *[[Nike, Inc.|Nike]] Mercurial Vapor IV*.

## Referanser


## Eksterne lenker
* 
* 
* 
*  Jakten på talentene, fotballitalia.com
*  Profil, acmilan.com
*  Spiller profil. ''Gazzetta Dello Sport''
*  Pato senket Sverige i 58-reprisen. ''VG.no''
*  Milan Puzzled By Pato Injury Mystery. ''Goal.com''
*  Speedy Pato. ''acmilan.com''